kardosdrur/scandi-wiki huggingface dataset:
Polsag

Polsag er navnet på et fejlslagent it-projekt hos Rigspolitiet i årene 2007-2012. It-systemet, der aldrig nåede længere end til pilotdrift pga. tekniske problemer, blev kasseret fuldstændigt i februar 2012, selvom der på det tidspunkt var brugt over en halv milliard kroner på projektet. Et forlig med leverandøren af systemet, det store it-firma CSC, betød, at Rigspolitiet fik 40 millioner kroner tilbage.

Polsag var et sagshåndteringssystem og skulle afløse det teknisk forældede Polsas-system hos politiet. Behovet for et nyt it-system blev dokumenteret i eksterne rapporter og i årene 2004-2006 blev projektet sat i gang og tildelt ekstra bevillinger fra Folketinget. Leverandøren CSC blev valgt og kontrakten underskrevet i begyndelsen af 2007. 

Med Polsag skulle politiet have en moderne it-platform, der i første omgang skulle være en forbedret og fuldt digital udgave af Polsas, men på længere sigt gøre det muligt at blive koblet direkte på it-systemer i for eksempel retsvæsenet. I forhold til Polsas skulle Polsag også gøre det muligt for alle landets politikredse at arbejde digitalt på samme sag. Det er ikke muligt i Polsas, som er et lukket system inden for hver kreds. 

Udviklingen af Polsag blev forsinket flere gange, dels på grund af tekniske problemer hos leverandøren CSC, men også fordi forsinkelserne i sig selv betød, at systemet skulle ændres på grund af for eksempel lovændringer. I december 2010 kom det i pilotdrift på Bornholm, landets mindste politikreds med 80 betjente. Her klagede betjentene over lange svartider og mange andre problemer med Polsag, og indførelsen af det nye it-system gav så store problemer, at antallet af sygemeldinger steg kraftigt på grund af stress. En ekstern undersøgelse af systemet i efteråret 2011 var meget kritisk over for kvaliteten af CSC's arbejde med Polsag, og vurderingen lød, at det ville kræve meget store resurser at rette op på Polsag. 

Den eksterne vurdering, forfattet af konsulentfirmaet Globeteam, fik i februar 2012 justitsminister Morten Bødskov til at beslutte, at Polsag-projektet skulle lukkes helt ned. Dermed stod dansk politi tilbage med det gamle Polsas-system.

Omkring årsskiftet 2014/15 gik Rigspolitiet i udbud for at anskaffe en afløsning til Polsas. Udbuddet blev dog aflyst, da Rigspolitiet vurderede, at de ikke havde ressourcer til at gennemgå tilbud, vælge en løsning og implementere denne. I 2017 er udbuddet endnu ikke genåbnet.

Politi
Software
Anne Fletting

Anne Fletting (født 25. juli 1960) er en dansk skuespillerinde. 
Hun er uddannet fra Odense Teater i 1983 og har været engageret på en lang række teatre i hele landet bl.a. Odense Teater, Aalborg Teater, Amagerscenen, Gladsaxe Teater og Det Kongelige Teater.

Karriere 
Hun havde sin filmdebut med filmen Pas på ryggen, professor fra 1977. I Dansen med Regitze fra 1989 spillede hun en ung pige på et værtshus. Hun har desuden medvirket i små roller i TV-serierne Bryggeren fra 1996 og Ved Stillebækken fra 1999. 

Endelig har hun instrueret egne forestillinger samt været medinstruktør på forskellige teaterstykker. Fletting har bl.a. undervist i drama og improvisation på Statens Teaterskole, Gøglerskolen og Krogerup Højskole. Derudover underviser hun elever privat. Hun er gift med Henning Sprogøe - søn af Ove Sprogøe.

Filmografi 

 Pas på ryggen, professor – 1977
 Een gang strømer – 1987
 Dansen med Regitze – 1989
 Bryggeren – 1996-1997
 Ved Stillebækken – 1999-2000
 Efter brylluppet – 2006

Referencer

Eksterne henvisninger 
 

Skuespillere fra Danmark
The Melvins

The Melvins (eller blot Melvins) er et sludge metal band fra USA i staten Washington. Deres musik har haft stor betydning for genrer som drone metal, grunge, stoner rock, støjrock og sludge metal.

Diskografi

Eksterne henvisninger 

 
 

Metalgrupper fra USA
Musikgrupper fra 1983
Grunge-grupper
Alsie Express

Alsie Express er et regionalt flyselskab fra Danmark. Selskabet har hub og hovedkontor på Sønderborg Lufthavn i Sønderborg.

Selskabet startede 17. juni 2013 ruteflyvninger imellem Sønderborg og Københavns Lufthavn. Flyflåden bestod af to eksemplarer af typen ATR 72-500 som er indrettet med kun 48 sæder, mod normalt 66. Begge fly opereres af Air Alsie.

Historie 
Selskabet blev etableret 22. april 2013 som et søsterselskab til det Sandma Holding-ejede Air Alsie. Alsie Express opstod efter at det sønderjyske erhvervsliv, med Danfoss i spidsen, savnede flere daglige flyvninger imellem Sønderborg og Københavns Lufthavn, efter Cimber Sterlings konkurs i maj 2012 og Danish Air Transports overtagelse af ruten umiddelbart efter. Danfoss-fonden gik ind og leasede to fem år gamle ATR 72-500 turbopropfly, som derefter skulle opereres af Air Alsie i det fælles selskab Alsie Express. Flyene ankom fra Nordic Aviation Capital med en bemaling fra Azerbaijan Airlines, da flyene før havde fløjet for det østeuropæiske selskab. Efter en tur hos en maler i Eindhoven, kom flyene tilbage til Danmark i Alsie Express nye matsorte farve.

Flyvningerne startede den 17. juni 2013 med fem daglige returflyvninger på hverdage, og to rotationer både lørdag og søndag. Ugen efter indstillede DAT sine flyvninger til Sønderborg, og Alsie Express blev eneste selskab på ruten til København.

Referencer

Eksterne henvisninger 

 Alsie Express officielle hjemmeside 

Flyselskaber i Danmark
Virksomheder i Sønderborg
Etableret i 2013
US National Championships 1885

US National Championships 1885 var den femte udgave af US National Championships i tennis (nu US Open), og mesterskabet blev afholdt i Newport Casino Lawn Tennis Club i Newport, Rhode Island, USA.

Herresingleturneringen blev vundet af Richard Sears, som i udfordringsrunden besejrede Godfrey Brinley med 6-3, 4-6, 6-0, 6-3. Det var den femte af Sears' syv sejre i træk i turneringen. I herredoublefinalen vandt Sears og Joseph Clark over Henry Slocum Jr. og Percy Knapp med 6-3, 6-0, 6-2.

Resultater

Herresingle 

Herresingleturneringen havde deltagelse af 27 spillere. Mesterskabet blev afgjort i udfordringsrunden, der var en kamp mellem den forsvarende mester og den bedste af udfordrerne til titlen i skikkelse af all comers-turneringen.

Alle kampe blev spillet bedst af tre sæt, bortset fra all comers-finalen og udfordringsrunden, som blev spillet bedst af fem sæt.

Udfordringsrunden 

I udfordringsrunden spillede den forsvarende mester, Richard Sears, om mesterskabet mod vinderen af all comers-turneringen, Godfrey Brinley. Sejren gik til den forsvarende mester, som dermed vandt herresingletitlen for femte år i træk.

All comers-turneringen 

I all comers-turneringen spillede 26 spillere om én plads i udfordringsrunden. Den ledige plads i udfordringsrunden gik til Godfrey Brinley, som i finalen besejrede Wallace Knapp med 6-3, 6-3, 3-6, 6-4.

Herredouble 

I herredoublefinalen vandt Sears og Joseph Clark over Henry Slocum Jr. og Percy Knapp med 6-3, 6-0, 6-2. Sears vandt dermed titlen for fjerde gang, mens det var første gang at Clark vandt turneringen.

Kilder / eksterne henvisninger 
 Tennis Archives - US Open 1885 

Tennis i 1885
1885
Jannik Skov Hansen

Jannik Skov Hansen (født 5. januar 1993) er en dansk fodboldspiller, der spiller for Vordingborg IF som på nuværende tidspunkt spiller i Danmarksserien.

Hansen startede sin seniorkarriere i Brøndby IF, indtil han i 2013 skiftede til HB Køge. Her var han i tre år, indtil han skiftede til Rishøj Boldklub, hvor han spillede i et halvt år i Danmarksserien. Han skiftede efterfølgende i sommeren 2016 til Skovshoved IF, for hvem han spillede for frem til årsskiftet, hvorefter han tiltrådte 2. divisionsklubben Skovshoved IF.

Klubkarriere 
Han spillede i Brøndby IF i seks år. I maj 2013 ophævede parterne samarbejdet.

Han var efterfølgende henover sommeren 2013 til to ugers prøvetræning i HB Køge, hvorefter Hansen kom på kontrakt i klubben. Efter at være hårdt plaget af skader ophævede Hansen og HB Køge i midten af marts 2016 samarbejdet, da der ikke var udsigt til spilletid i den resterende del af forårssæsonen. 

Han skrev herefter under på en aftale med Rishøj Boldklubs Danmarksseriehold gældende for resten af foråret 2016.

Han skiftede den 19. juli 2016 til Hellerup IK og skiftede ved årsskiftet 2016-17 til Skovshoved IF. I løbet af et år spillede han 14 kampe og scorede tre mål for Skovshoved IF i 2. division.

I januar 2018 fik Jannik Skov Hansen kontrakt med Randers FC. Han forlod atter Randers FC i starten af januar 2019 efter blot at have spillet en kamp såvel som at have pådraget sig flere skader.

Referencer

Eksterne henvisninger 
 Jannik Skov Hansen på transfermarkt.com
 

Fodboldspillere fra Danmark
Fodboldspillere fra Brøndby IF
Fodboldspillere fra HB Køge
Fodboldspillere fra Hellerup IK
Fodboldspillere fra Skovshoved IF
Fodboldspillere fra Randers FC
Planck-tid

Planck-tid (5,39 × 10−44 s) er den tid det tager for lys (300.000 km/s) at bevæge sig én Planck-længde (1,6 × 10-35 meter).

Eksterne henvisninger
Forståelse for størrelsen af Planck-længde kan muligvis opnås på scaleofuniverse.com

Tidsenheder
Arakawa

er et bydistrikt i Tokyo i Japan. Det er et af de 23 specielle bydistrikter, der tilsammen udgør Tokyos historiske bykerne. Distriktet ligger nord for Tokyos centrum og har  indbyggere. Distriktet har sit navn fra Arakawa-floden, tiltrods for at Arakawa-floden ikke løber igennem eller op til distriktet. 

Arakawa har venskabsby-relationer med Donaustadt i Wien, Corvallis i USA og ni japanske byer.

Pr. 1. april 2011 havde bydistriktet et befolkningstal på 205.263, der var 95.665 husstande og befolkningstætheden var 20.123,82 personer per km². Arealet er 10,20 km².

Arakawa Nature Park ligger i Arakawa

Geografi 
Arakawa ligger i det nordøstlige Tokyo. Formen er lang og smal, fra vest til øst. Sumida-floden former den nordlige grænse.

Distriktet er omkranset af fem andre bydistrikter. Mod nord ligger Adachi; mod vest findes Kita; mod sydvest Bunkyou. Mod syd ligger Taitou og mod sydøst ligger Sumida.

Historie 
Området bestod primært af landbrug i Edo-perioden. I 1651 blev Kozukappara, som var Tokugawas største henrettelsesplads opført (i dag ved siden af Minami-Senju station). I begyndelsen af Meiji-perioden blev området industrialiseret, og fabrikker blev bygget langs vandet.

I 1932 blev det et af Tokyo Bys 35 distrikter. Det nuværende bydistrikt er etableret 15. marts 1947.

Nærområder 
Machiya
Arakawa
Nishi Ogu
Nishi Nippori
Higashi Ogu
Higashi Nippori
Minami Senju

Referencer

Eksterne henvisninger 

 

Bydistrikter i Tokyo
Oliver Jørgensen

Oliver Jørgensen er en dansk fodboldspiller, der spiller for HB Køge.

Eksterne henvisninger 
 Oliver Jørgensen profil på HB Køges hjemmeside 

Fodboldspillere fra Danmark
Fodboldspillere fra HB Køge
Mads Pfeiffer

Mads Pfeiffer Olsen er en dansk fodboldspiller, der spiller for Roskilde KFUM i Danmarksserien.

Karriere 
Han skrev i juni 2012 under på en treårig forlængelse af kontrakten.
 
Den 5. december 2013 meddelte HB Køge, at de havde opsagt den unge midtbanespillers kontrakt et halvt år før hans kontrakt ville udløbe.

I starten af 2014 skiftede Pfeiffer til Roskilde KFUM.

Eksterne henvisninger 
 Mads Pfeiffer profil på HB Køges hjemmeside

Referencer 

Fodboldspillere fra Danmark
Fodboldspillere fra HB Køge
Fodboldspillere fra Roskilde KFUM
Salvestaden

Salvestaden, også kendt som Medeltidsstaden Salve, var et frilandsmuseum ca. 5 km uden for Kalmar i Sverige. Museet var bygget op som en mindre del af en middelalderby.

Besøgende havde mulighed for at udføre middelalderlige aktiviteter som bueskydning, væbnerskole, middelalderlig brødbagning og maling, designe skjolde og sværd og se katapult-affyring.

Museet er blevet kritiseret for sin formidling, hvor autentisk tøj og moderne genstande som løbesko og briller blev blandet sammen. Museet gik konkurs i 2011.

Historie 
I 1997 blev Tv-serien Salve optaget i Kalmar i forbindelse med 600-året for Kalmarunionen. Folk flokkedes om optagelserne, og serien blev også en succes, da den blev sendt. Dette fik Kalmar Kommune til at beslutte sig for at oprette en middelalder-temapark. Med kulisserne fra tv-serien opbyggede man en middelalderby kaldet Salvestaden uden for Kalmar Slot.

I begyndelsen var konceptet en succes, og i 2002 blev det besluttet at gøre byen permanent, med håb om at den kunne etableres med et engangsbeløb og kunne betale sig hjem i løbet af tre år. Museet blev opbygget med Middelaldercentret ved Nykøbing Falster som forbillede og fik både 4,9 millioner i tilskud fra kommunen og 2,4 mio fra EU som en del af projektet "Ancient Times". Projektet indbefattede lignende museer i Nordeuropa, der udover Middelaldercentret i Danmark talte Lofotr Vikingmuseum på Borg i Lofoten i Norge, Slawendorf Passentin i Tyskland og Cesis i Letland.

Det var planen at omkring 75.000 besøgende skulle lægge vejen forbi, men i sommeren 2004 kom kun 23.000, hvorfor museet søgte om flere penge til at opretholde driften. I 2005 havde museet et underskud på ca. 1 mio. I 2006 havde man kalkuleret med 45.000 besøgende, men der kom kun omkring 14.000, hvilket gav et underskud på 4,4 mio.
I august 2006 blev det besluttet, at byen skulle sælges, og den blev købt af det nydannede Kalmar AB for 2 mio.

Projektet har været et varmt politisk emne i Kalmar, og det er blevet anslået, at kommunen har mistet mindst 10 mio. svenske kroner på projektet. I 2009 fik museet igen nye ejere, der forsøgte at drive byen videre, men på trods af dette gik museet konkurs i efteråret 2011, hvorefter inventaret blev solgt.

Via samarbejdet Ancient Times havde Salvestaden et samarbejde med Middelaldercentret, som var med til at bygge et to etagers bindingsværkshus i byen. Det var ca. 11 m × 6 m og 13 meter højt og var byens stolthed ved færdiggørelsen i 2006. Middelaldercentret købte efterfølgende bindingsværkshuset ved konkursen for 70.000 svenske kroner. Huset blev herefter taget ned og bragt til Middelaldercentret, hvor det bliver genopført som en del af middelalderbyen dér.

Referencer 

Frilandsmuseer i Sverige
Museer etableret i 1997
Ophørt i 2011
Union (kulturhus)

Union (tidligere VerdensKulturCentret) er et kulturhus på Nørre Allé 7 på Nørrebro i København. Huset fungerer som kulturplatform for københavnere med rødder uden for Danmark og formidler af viden og kreative projekter inden for det internationale og interkulturelle felt i København. Union er en del af Københavns Kommunes Kultur- og Fritidsforvaltning.

Historie 
Bygningerne på Nørre Allé 7 husede 1857 til 1987 folkeskolen Nørre Allé Skole. I 1993 indrettedes et medborgerhus i den tidligere skole. I 2006 omdøbtes Nørre Allé Medborgerhus til VerdensKulturCentret, der 2019 skiftede navn til Union. Union har lagt lokaler til festivaler og initiativer med videnskabelige, kulturelle og aktivistiske initiativer.

Aktiviteter 
Unions aktiviteter omfatter kulturarrangementer, vidensdeling, festivaler, kunstudstillinger, fællesspisning, foredrag, debatmøder og dans. Disse arrangeres af huset i samarbejde med interne eller eksterne partnere samt borgere og frivillige.

Aula 
Aula er Unions scene for koncerter, filmforevisninger, teater, foredrag, debatter. Her afholdes desuden workshops og konferencer. Det er også muligt at leje Aula til møder og private begivenheder.

Spiseriet 
Madsalen Spiseriet er beliggende ved indgangen til Union. I Spiseriet holder Send Flere Krydderier til, der serverer mad fra hele verdens køkkener. Der afholdes jævnligt events i Spiseriet, både privat arrangerede og i samarbejde med Union og Send Flere Krydderier.

Alice 
Alice er et regionalt spillested beliggende i Unions koncertsal i baggården til Nørre Allé 7. Alice er en fusion af Jazzhouse og Global CPH og har særligt fokus på den grænsesøgende musik. Spillestedet har en kapacitet på 250 personer. Ud over at præsentere egne koncerter er Alice også med til at præsentere arrangementer rundt om i København og andre steder i landet.

Eksterne henvisninger 

 Unions hjemmeside
 alicecph.com

Kulturcentre i Danmark
Etableret i 1993
Nørrebro
Stade de la Meinau

Stade de la Meinau er et fodboldstadion i Strasbourg, Frankrig, der bruges som hjemmebane af det lokale fodboldhold RC Strasbourg.

Eksterne henvisninger 

Fodboldstadioner i Frankrig
Martin Formanack

Martin Formanack (1. december 1866 i Tyskland – 1. november 1947 i St. Louis) var en amerikansk roer som deltog i OL 1904 i St. Louis.

Formanack vandt en sølvmedalje i roning under OL 1904 i St. Louis. Han kom på en andenplads i firer uden styrmand sammen med Frederick Suerig, Charles Aman og Michael Begley. Mandskabet repræsenterede Mound City Rowing Club, St. Louis.

Eksterne henvisninger 
 

Roere fra USA
Olympiske sølvmedaljevindere fra USA
Deltagere ved sommer-OL 1904
Michael Begley

Michael Begley (22. september 1872 i Dublin – 24. august 1938 i St. Louis) var en amerikansk roer som deltog i OL 1904 i St. Louis.

Begley vandt en sølvmedalje i roning under OL 1904 i St. Louis. Han kom på en andenplads i firer uden styrmand sammen med Frederick Suerig, Martin Formanack og Charles Aman. Mandskabet repræsenterede Mound City Rowing Club, St. Louis.

Eksterne henvisninger 
 http://www.sports-reference.com/olympics/athletes/be/mike-begley-1.html 

Roere fra USA
Olympiske sølvmedaljevindere fra USA
Deltagere ved sommer-OL 1904
James Flanagan

James Showers "Jim" Flanigan (3. august 1878 – 28. marts 1937) var en amerikansk roer som deltog i OL 1904 i St. Louis.

Flanigan blev olympisk mester i roning under OL 1904 i St. Louis. Han vandt i otter sammen med John Exley, Harry Lott, Charles Armstrong, Frederick Cresser, Michael Gleason, Joseph Dempsey, Frank Schell og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/fl/jim-flanigan-1.html 

Roere fra USA
Olympiske mestre fra USA
Deltagere ved sommer-OL 1904
Jan Carl Emil Hermann Schønheyder

Jan Carl Emil Hermann Schønheyder (23. oktober 1837 i Randers – 18. december 1894 i København) var en dansk ingeniør og brand- og vandinspektør i København.

Han var søn af sognepræst Christian Frederik Schønheyder (1782-1841) og Henriette Dorothea van Deurs (1797-1850). Han blev 1856 student og tog 1857 filosofikum, blev 1863 cand.polyt., var 1863-64 assistent ved ombygningen af Frederikshavns Havn og projektering af Limfjordsbroen, fra 1. juli 1864 assistent ved Københavns Vandværk, 1. august 1870 brandinspektør i København. Han blev 1. februar 1884 erstattet af Sextus Meyer og udnævnt til vandinspektør i København og blev 15. november 1888 justitsråd.

Han var gift med Marie Frederikke Jacobsen (4. juli 1845 i København - ?).

Kilder 
 Sofus Elvius og H.R. Hiort-Lorenzen: Danske Patriciske Slægter, 1. samling, København: Vilhelm Trydes Forlag 1891.

Jan Carl Emil Hermann
Embedsmænd i København
Personer fra Randers
Danskere i 1800-tallet
Justitsråder fra Danmark
Ingeniører fra Danmark
August Erker

August Casimir Erker (24. oktober 1879 – 29. november 1951) var en amerikansk roer som deltog i OL 1904 i St. Louis.

Erker blev olympisk mester i roning under OL 1904 i St. Louis. Han vandt firer uden styrmand sammen med Arthur Stockhoff, George Dietz og Albert Nasse. Mandskabet repræsenterede Century Boat Club, St. Louis

Eksterne henvisninger 
 http://www.sports-reference.com/olympics/athletes/er/gus-erker-1.html 

Roere fra USA
Olympiske mestre fra USA
Deltagere ved sommer-OL 1904
George Dietz

George John Dietz (9. januar 1880 i St. Louis – 19. april 1965 i New York) var en amerikansk roer som deltog i OL 1904 i St. Louis.

Dietz blev olympisk mester i roning under OL 1904 i St. Louis. Han vandt firer uden styrmand sammen med Arthur Stockhoff, August Erker og Albert Nasse. Mandskabet repræsenterede Century Boat Club, St. Louis

Eksterne henvisninger 
 Profil på sportsreference.com  

Roere fra USA
Olympiske mestre fra USA
Deltagere ved sommer-OL 1904
William Carr

William John Carr (17. juni 1876 – 25. marts 1942) var en amerikansk roer som deltog i OL 1900 i Paris.

Carr blev olympisk mester i roning under OL 1900 i Paris. Han vandt i otter sammen med Harry DeBaecke, John Exley, John Geiger, Edwin Hedley, James Juvenal, Roscoe Lockwood, Edward Marsh og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/ca/bill-carr-2.html 

Roere fra USA
Olympiske mestre fra USA
Deltagere ved sommer-OL 1900
Harry DeBaecke

Harry Leopold DeBaecke (9. juni 1879 i Philadelphia – 6. november 1961 smst) var en amerikansk roer som deltog i OL 1900 i Paris.

DeBaecke blev olympisk mester i roning under OL 1900 i Paris. Han vandt i otter sammen med William Carr, John Exley, John Geiger, Edwin Hedley, James Juvenal, Roscoe Lockwood, Edward Marsh og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/de/harry-debaecke-1.html 

Roere fra USA
Olympiske mestre fra USA
Deltagere ved sommer-OL 1900
John Geiger

John Francis Geiger (28. marts 1873 i Philadelphia – 6. december 1956 smst) var en amerikansk roer som deltog i OL 1900 i Paris.

Geiger blev olympisk mester i roning under OL 1900 i Paris. Han vandt i otter sammen med William Carr, Harry DeBaecke, John Exley, Edwin Hedley, James Juvenal, Roscoe Lockwood, Edward Marsh og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/ge/john-geiger-1.html 

Roere fra USA
Olympiske mestre fra USA
Deltagere ved sommer-OL 1900
Roscoe Lockwood

Roscoe Conkling Lockwood (22. november 1875 – 24. november 1960) var en amerikansk roer som deltog i OL 1900 i Paris.

Lockwood blev olympisk mester i roning under OL 1900 i Paris. Han vandt i otter sammen med William Carr, Harry DeBaecke, John Exley, John Geiger, Edwin Hedley, James Juvenal, Edward Marsh og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/lo/roscoe-lockwood-1.html 

Roere fra USA
Olympiske mestre fra USA
Deltagere ved sommer-OL 1900
Holger Rasmussen (etnolog)

Holger Rasmussen (født 8. april 1915, død 6. januar 2009) var en dansk etnolog.

Holger Rasmussens voksede som søn af en fiskerbonde på halvøen Reersø.

Han blev i 1968 dr.phil. på afhandlingen Limfjordsfiskeriet før 1825.

I 1946 blev han museumsinspektør ved Nationalmuseets Afdeling for Nyere Tid, fra 1959 til 1985 afdelingens leder.

Forfatterskab 

 "Vel kaldes det tilsammen Limfjorden" (kronik i Skalk 1966, Nr 5; s. 18-27)
 "Limfjordsfiskeriet før 1825. Sædvane og centraldirigering" (Nationalmuseet, Folkelivs studier 2; København 1968)
 "Indledning" (til dansk fiskeri før industrialiseringen; Nationalmuseet; København 1975; )
 "Vodfiskeri" (i dansk fiskeri før industrialiseringen; Nationalmuseet; København 1975; )

På internettet 

 "Sildetælling og sildemåling i Aalborg"; Handels- og Søfartsmuseets årbog 1966; s. 225-237

Eksterne henvisninger 

 Axel Steensberg (anmeldelse af) Holger Rasmussen: Limfjordsfiskeriet før 1825. Sædvane og centraldirigering. Nationalmuseet. Folkelivs studier nr. 2. København 1968 (Historisk Tidsskrift, 12. række, Bind 5; 1971);
 

Etnologer fra Danmark
Danskere i 1900-tallet
Ansatte ved Nationalmuseet
Faglitterære forfattere fra Danmark
Fiskeri
Archontkollegiet

Archontkollegiet (herskere) betegner de ni, årligt valgte, embedsmænd, der varetog det tidligere Athenske kongedømmes beføjelser, da Athen blev et  aristokrati.

De ni embedsmænd

I Romertiden tabte Archontværdigheden sin betydning, og  senere forsvandt den helt, men dukkede op igen under det græske og senere det latinske kejserdømme som benævnelse på de store godsejere eller baroner i Grækenland.

Referencer

Eksterne henvisninger 
 

Grækenland i antikken
Athen